Artem Dovbyk. Artem Oleksandrovych Dovbyk (; 1997-yil 21-iyunda tugʻilgan) — ukrainalik professional futbolchi, Ukraina Premyer-ligasining Dnipro-1 klubida va Ukraina terma jamoasida hujumchi sifatida oʻynaydi. Klublardagi faoliyati. Ukrainaning Cherkassi shahrida tugʻilgan Dovbyk shu shahardagi Slavutych olimpiya zaxiralari sport maktabini tamomlagan. Undan keyin Cherkaskyi Dnipro akademiyada oʻynagan. 2014—2015-yilgi Ukraina Ikkinchi ligasida 7 ta gol urgan. 2015-yilning yozida Dnipro bilan shartnoma imzoladi, ammo 2016-yil aprel oyida Moldovaning CSF Bălți klubiga uch oylik ijaraga yuborildi. Klub bilan Moldova kubogini qoʻlga kiritdi. 2016—2017-yilgi mavsumda Ukraina Premyer-ligasida 6 ta gol urganligi uchun eng yaxshi yosh oʻyinchi sovrinini qoʻlga kiritdi. Shundan keyin Ukraina terma jamoasi bosh murabbiyi Andrey Shevchenko JCh—2018 saralash bosqichiga chaqirdi. „Dnipro“ning qarzlari koʻpayib quyi ligaga tushib ketganida ham, Dovbyk klubda qoldi. Ukraina Ikkinchi Ligasida 13 oʻyinda 12 ta gol urdi va chet el klublarining qiziqishini uygʻotdi. 2018-yilda Daniyaning Midtjylland klubiga tekinga oʻtdi. 2018-yilda Midtjylland klubi bilan Dovbyk mamlakat chempioni, 2019-yilda esa mamlakat kubogi sohibiga aylandi. 2019-yil 2-sentyabrda 2019—2020-yilgi mavsum uchun SønderjyskEga ijaraga berildi. SønderjyskE bilan Dovbyk ikkinchi marta Daniya kubogi egasi boʻldi. 2020-yilda Dovbyk Ukrainaga qaytib kelib yaqinda tashkil etilgan SC Dnipro-1 bilan shartnoma imzoladi. Ligadagi oʻyinlar soni kutilganidan kam boʻlgan boʻlsa-da, Dovbyk Ukraina kubogida uchta oʻyinda 4 ta gol urib, turnirning eng yaxshi uchta toʻpuraridan biriga aylandi. Xalqaro faoliyati. Dovbyk Ukraina U19 terma jamoasi yigʻiniga chaqirilgan, ammo jamoada umuman ishtirok etmagan. Dovbyk 19 yoshida birinchi marta milliy terma jamoaga chaqiruv oldi, 2016-yil 5-sentyabrda Islandiyaga qarshi JCh—2018 saralash oʻyinida 31 kishilik tarkibga kiritildi. 2017-yilgi UEFA U-21 Yevropa chempionati saralashida 19 yoshida ishtirok etgan va 2019-yilgi UEFA U-21 Yevropa chempionati saralashida ham terma jamoasi sharafini himoya qilgan. Ukraina terma jamoasi safida 2021-yil 31-mart kuni Qozog‘istonga qarshi jahon chempionati saralash o‘yinida debyut qilgan. Dovbyk 2021-yil 29-iyun kuni Shvetsiyaga qarshi 1/8 finalning qo‘shimcha taymida Andrey Yarmolenko o‘rniga maydonga tushgan holda, Yevro-2020da debyut qildi. Ekstra-taymning qoʻshib berilgan vaqtida gʻalaba golini kiritdi. Ukrainani 2:1 hisobida gʻalaba qozondi va chorak finalga yoʻllanmani qoʻlga kiritdi. Faoliyat statistikasi. Xalqaro. ʻ Yutuqlari. Cherkaskyi Dnipro Zariya Midtjylland SønderjyskE Individual